open-index/open-wikipedia-markdown huggingface dataset:
Αγία Αγαθόκλεια

Η **Αγαθόκλεια** (πέθανε περίπου το 230 μ.Χ.) ήταν μία Χριστιανή μάρτυρας που αναγνωρίζεται ως αγία από την Καθολική και την Ορθόδοξη Εκκλησία. Είναι προστάτιδα της πόλης Μεκινένθα της Αραγωνίας και η ημέρα εορτασμού της είναι η 17η Σεπτεμβρίου.
## Βίος
Η παράδοση αναφέρει ότι ήταν μια παρθένα Χριστιανή, η οποία βρισκόταν στην υπηρεσία ενός πλούσιου ζευγαριού που είχε ασπαστεί τον παγανισμό, τον Νικόλαο και την Παυλίνα. Κάποιες πηγές αναφέρουν ότι ήταν κόρη του Νικόλαου. Το ζεύγος την υπέβαλε σε συνεχή σωματική κακοποίηση, όπως μαστίγωμα, σε μια προσπάθεια να την πείσει να απαρνηθεί την πίστη της. Η Αγαθόκλεια αρνήθηκε πεισματικά να πράξει κάτι τέτοιο.

Δεν είναι ξεκάθαρος ο τρόπος θανάτου της Αγαθόκλειας. Μία εκδοχή αναφέρει ότι πυρπολήθηκε από την Παυλίνα, ενώ μία άλλη εκδοχή αναφέρει ότι δικάστηκε δημόσια για την πίστη της, κρίθηκε ένοχη και βασανίστηκε σκληρά από τις αρχές. Η τελευταία εκδοχή θέλει την ίδια να μην υπέστη κάποιον θανατηφόρο τραυματισμό.

## Παραπομπές

Κατηγορία:Χριστιανοί άγιοι του 3ου αιώνα
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Αλέξανδρος Κομάνων

Ο **Άγιος Αλέξανδρος** (πέθανε γύρω στο 251), γνωστός ως «καρβουνιάρης», ήταν επίσκοπος της πόλης Κόμανα του Πόντου. Είναι άγνωστο αν ήταν ο πρώτος που κατέλαβε αυτή τη θέση. Το προσωνύμιο του αγίου προέρχεται από το γεγονός ότι από ταπεινοφροσύνη είχε αναλάβει το έργο της καύσης κάρβουνου, αρνούμενος τις εγκόσμιες απολαύσεις. Παρουσίαζε μια εξαιρετικά βρώμικη εμφάνιση από την καπνιά και ήταν ρακένδυτος.

Ο Αλέξανδρος αποκαλούνταν και φιλόσοφος, αλλά δεν είναι σίγουρο αν ο όρος πρέπει να εκληφθεί κυριολεκτικά. Η φιλοσοφία του συνίστατο μάλλον στην προτίμησή του για τα ουράνια παρά για τα επίγεια πράγματα. Η ανακάλυψη των αρετών του ήταν τυχαία, λόγω της περιφρόνησης με την οποία τον έβλεπαν ευρύτερα. Ο Άγιος Γρηγόριος Νεοκαισαρείας συγκάλεσε μία κληρικολαϊκή συνέλευση στα Κομάνα προκειμένου να εκλεγεί ένας επίσκοπος για εκείνο το μέρος. Καθώς απέρριπτε όλους τους υποψηφίους, κάποιος του πρότεινε χλευαστικά να δεχτεί τον Αλέξανδρο, τον καρβουνιάρη. Ο Γρηγόριος πήρε την πρόταση στα σοβαρά, κάλεσε τον Αλέξανδρο και διαπίστωσε ότι είχε να κάνει με έναν άγιο άνδρα με σπουδαίες ικανότητες. Έτσι, ο Αλέξανδρος έγινε επίσκοπος Κομάνων, διοικώντας με σοφία. Δολοφονήθηκε στην πυρά κατά τη διάρκεια των διωγμών κατά των Χριστιανών από τον Αυτοκράτορα Δέκιο.

Ο Αλέξανδρος θα ήταν άγνωστος σε εμάς αν δεν υπήρχε αναφορά σε εκείνον από τον Άγιο Γρηγόριο Νύσσης, μέσα από τον βίο του Αγίου Γρηγορίου Νεοκαισαρείας, στoν οποίo περιγράφεται η εκλογή του Αλεξάνδρου.

Η γιορτή του τιμάται στις 11 Αυγούστου από τους Ρωμαιοκαθολικούς και στις 12 Αυγούστου από τους Ορθόδοξους Χριστιανούς.

## Παραπομπές

## Εξωτερικοί σύνδεσμοι
*Santiebeati: Alexander of Comana
*August 12th in the "Prologue of Ohrid"

Κατηγορία:Χριστιανοί άγιοι του 3ου αιώνα
Ποταμός Σάντα Μαρία (Αριζόνα)

Ο ποταμός **Σάντα Μαρία** (*Santa Maria*) της δυτικής Αριζόνα, στις Ηνωμενες Πολιτείες Αμερικής, είναι μαζί με τον Μπιγκ Σάντυ τα δύο μικρά ποτάμια που σχηματίζουν τον Ποταμό Μπιλ Γουίλιαμς, παραπόταμο του Κολοράντο. Ο Σάντα Μαρία έχει μήκος περίπου 80 χιλιόμετρα, από τα οποία όμως μόνο τα τελευταία 27 χιλιόμετρα έχει συνεχή ροή νερού, ενώ στο ανώτερο τμήμα του είναι ένας ξεροπόταμος, που έχει νερό μόνο μετά από κάποια δυνατή βροχή της ερήμου.

Στις περιόδους βροχών η μικρή τεχνητή Λίμνη Άλαμο, που ξεκινά λίγο χαμηλότερα από τη συμβολή των Σάντα Μαρία και Μπιγκ Σάντυ πλημμυρίζει και φθάνει έως και πριν από τη συμβολή, οπότε τις ημέρες εκείνες ο Σάντα Μαρία εκβάλλει απευθείας στη λίμνη, ενώ ο Ποταμός Μπιλ Γουίλιαμς αρχίζει μετά τη λίμνη.

Ο Σάντα Μαρία σχηματίζεται από τη συμβολή των ρυακιών Σύκαμορ και Κέρκλαντ σε υψόμετρο κάπου 800 μέτρων, περίπου 15 χιλιόμετρα από τον οικισμό Μπάγκνταντ. Από εκεί ρέει γενικώς προς νοτιοδυτική κατεύθυνση, μέσα από την ορεινή ερημική περιοχή Αράστρα (ορεινοί όγκοι Πόουτσι και Μπλακ Μάουντενς). Σε όλη τη διαδρομή του ο ποταμός δέχεται εποχικά ύδατα ρυακιών, ενώ μέχρι το τέλος του ρου του κατέρχεται υψομετρικά κατά 420 μέτρα συνολικά.

## Πηγές
* Λήμμα «Αγία Μαρία» (μία από τις σημασίες) στη *Νέα Ελληνική Εγκυκλοπαίδεια* «Χάρη Πάτση», τόμ. 1, σελ. 337

## Εξωτερικοί σύνδεσμοι
* Καθημερινή παρακολούθηση της παροχής του ποταμού

Κατηγορία:Ποταμοί των ΗΠΑ
Σάντα Μαρία (Φιλιππίνες)

Η **Σάντα Μαρία** (*Santa Maria*), επισήμως ο **Δήμος της Σάντα Μαρία** (Ταγκαλόγκ: *Bayan ng Santa Maria*), είναι δήμος της 1ης κατηγορίας στην πυκνοκατοικημένη επαρχία Μπουλάκαν των Φιλιππίνων, στη νήσο Λουσόν. Κατά την απογραφή του 2020 είχε πληθυσμό 289.820 κατοίκων, που αντιστοιχεί στο 7,8% του πληθυσμού της επαρχίας. Το 1960 ο πληθυσμός της Σάντα Μαρία ήταν μόλις 26.341 κάτοικοι.

Η πόλη είναι κτισμένη στις όχθες ομώνυμου ποταμού, σε απόσταση 32 χιλιόμετρα βορείως από την πρωτεύουσα των Φιλιππίνων Μανίλα. Ο οικισμός ευδοκιμεί εδώ και σχεδόν 4 αιώνες, έχοντας ιδρυθεί ως συνοικία (*[[barrio]]*) του Μποκάουε περί το 1647, ενώ ως οικισμός των ιθαγενών υπήρχε από τον 13ο αιώνα. Επανιδρύθηκε ως ανεξάρτητος δήμος στις 26 Νοεμβρίου 1793 από τον Ισπανό Φραγκισκανό μοναχό Φρανθίσκο Ντομίνγες Χαβιέρ. Γνωστή παλαιότερα ως *Σάντα Μαρία δε Πάντι*, έχει όνομα («Αγία Μαρία») που υποδηλώνει ότι βρίσκεται υπό την προστασία της Παναγίας. Ειδικότερα ο κεντρικός ναός τιμάται στο όνομα της Αμώμου συλλήψεως της Θεοτόκου (*La Purisima Concepcion*). Το διοικητικό και ιστορικό κέντρο-πυρήνας της πόλεως περιβάλλεται και ορίζεται από τον ομώνυμο ποταμό και άλλα τρία ρεύματα, και για τον λόγο αυτόν διατηρεί την έκταση των μόλις 2,88 τετραγωνικών χιλιομέτρων που είχε και κατά την Ισπανική αποικιακή εποχή.

Η Σάντα Μαρία παραμένει ο πολυπληθέστερος δήμος από τους 116 της Περιφέρειας Κεντρικής Λουσόν, καθώς και ο 5ος σε πληθυσμό δήμος όλων των Φιλιππίνων. Ο πληθυσμός αυξάνεται συνεχώς από την πρώτη απογραφή το 1903 μέχρι σήμερα και έχει εκτιμηθεί ότι το 2025 θα υπερβεί τις 305 χιλιάδες κατοίκους.

Η πόλη αποτελεί επίσης ένα από τα μεγαλύτερα οικονομικά κέντρα της επαρχίας Μπουλάκαν. Το επίπεδο διαβιώσεως είναι σχετικώς υψηλό, με μόλις το 4% του πληθυσμού να ζει κάτω από το όριο της φτώχειας, που είναι το 19ο χαμηλότερο ποσοστό από τους 1.489 δήμους των Φιλιππίνων. Αυτό δικαιολογείται από το εύφορο έδαφος της γύρω περιοχής, που παράγει πολύ μεγάλες ποσότητες ρυζιού, αλλά και πολλά φρούτα.

Στη Σάντα Μαρία γεννήθηκε ο ποιητής Χοσέ Κορασόν δε Χεσούς (1894-1932), γνωστότερος με το λογοτεχνικό ψευδώνυμο «Χουσένγκ Μπατούτε» (*Huseng Batute*), που άρχισε να γράφει ποιήματα από παιδί. Επίσης ο μουσικοσυνθέτης Φρανσίσκο Σαντιάγο (1889-1947), που συνέθεσε το «Nasaan Ka Irog» και άλλα τραγούδια παραδοσιακής μουσικής «κουντιμάν», αποκληθείς και πατέρας της «έντεχνης» κουντιμάν.

* Η Σάντα Μαρία των Φιλιππίνων είναι «αδελφοποιημένη» με την πόλη Μίλτον του Καναδά.

## Παραπομπές


## Εξωτερικοί σύνδεσμοι
* Επίσημη ιστοσελίδα 

Σαντα Μαρια
Όρος Λουκάνια

Το **Όρος Λουκάνια** (αγγλ. *Mount Lucania*) είναι το τρίτο υψηλότερο βουνό και κορυφή του Καναδά και το δεύτερο υψηλότερο που βρίσκεται ολόκληρο μέσα στα όρια της χώρας (η κορυφή του αμέσως υψηλότερου, του Όρους Σεντ Ελίας, βρίσκεται πάνω στη συνοριακή γραμμή μεταξύ Καναδά και Αλάσκας). Η κορυφή Λουκάνια έχει υψόμετρο 5.240 μέτρα πάνω από την επιφάνεια της θάλασσας. Μια ράχη τη συνδέει με την κορυφή του Όρος Στηλ (5.073 μέτρα), την 5η υψηλότερη στον Καναδά. Το Λουκάνια βαφτίστηκε από τον Δούκα των Αβρουζίων, καθώς στεκόταν πάνω στην κορυφή του Σεντ Ελίας στις 31 Ιουλίου 1897 (ως ο πρώτος άνθρωπος που ανέβηκε εκεί ποτέ): Βλέποντας από πολύ μακριά την κορυφή αυτή, πέρα από το Όρος Λόγκαν, αμέσως της έδωσε το όνομα «του πλοίου επί του οποίου η αποστολή είχε ταξιδεύσει από το Λίβερπουλ στη Νέα Υόρκη», του «Λουκανία». Το σύνολο όλων αυτών των κορυφών ανήκει στην Οροσειρά του Σεντ Ελίας, τη δεύτερη υψηλότερη στη Βόρεια Αμερική, μετά την Οροσειρά της Αλάσκας, στο έδαφος Γιούκον του Καναδά.

Η πρώτη ανάβαση στην κορυφή του Όρους Λουκάνια έγινε το 1937 από τους Αμερικανούς ορειβάτες Μπράντφορντ Γουόσμπερν και Ρόμπερτ Χικς Μπέιτς. Οι Γουόσμπερν και Μπέιτς, προκειμένου να είναι ξεκούραστοι, μετέβησαν με ένα μικρό αεροπλάνο στον Παγετώνα Γουόλς, σε υψόμετρο 2.670 μέτρων. Η χρήση αεροπορικής υποστηρίξεως στην ορειβασία ήταν καινοτομία εκείνη την εποχή: ο Γουόσμπερν ζήτησε τη βοήθεια του Ρόμπερτ Κάμπελ («Μπομπ») Ρηβ (*Robert Campbell Reeve*, 1902-1980), ονομαστού πιλότου της Αλάσκας που ειδικευόταν σε προσγειώσεις εκτός αεροδρομίου. Ο Ρηβ του απάντησε λίγο αργότερα με τηλεγράφημα: «οπουδήποτε ανεβείς, εγώ θα πετάξω». Πραγματοποίησε πολλές αναγνωριστικές πτήσεις με το μονοπλάνο του, τύπου Fairchild F-51 (ή Fairchild FC-2) που έφερε χιονοπέδιλα αντί ρόδες, μέχρι τον παγετώνα τον Μάιο, αλλά όταν προσγειώθηκε πάνω του μαζί με τους Γουόσμπερν και Μπέιτς τον Ιούνιο, το αεροπλάνο βούλιαξε σε πρώιμα λιωμένο πάγο. Οι τρεις τους χρειάσθηκαν πέντε ημέρες σκληρών προσπαθειών για να βγάλουν το αεροπλάνο και ο Ρηβ μπόρεσε τελικώς να απογειωθεί έχοντας αφαιρέσει όλο το ωφέλιμο βάρος και με τη βοήθεια μιας λείας κατωφέρειας στον πάγο. Οι δύο ορειβάτες συνέχισαν οδοιπορώντας μέχρι την κορυφή Λουκάνια. Κατόπιν, σε μία «επική κάθοδο και επιστροφή στον πολιτισμό», περπάτησαν επί 240 χιλιόμετρα στις παγωμένες ερημιές μέχρι το χωριό Μπέργουος Λάντινγκ του Γιούκον.

Η δεύτερη άνοδος στην κορυφή έγινε το 1967 από τους Τζέρυ Χάλπερν, Μάικ Χάμφρεϋς, Γκάρυ Λούκις και Τζέρυ Ρόουτς. Την άνοιξη του 2021 οι Πασκάλ Μαρσώ και Εύα Καποτσόλα ανέβηκαν στην κορυφή και έγιναν έτσι η πρώτη αμιγώς γυναικεία ορειβατική ομάδα που το κατόρθωσε.

## Παραπομπές


## Βιβλιογραφία
* 

Λουκανια
Κορυφή Ελ Μουέρτο

Η κορυφή **Ελ Μουέρτο** (ισπαν. *Cerro el Muerto*), ονομασία που σημαίνει *Κορυφή «ο νεκρός»* (και όχι «κορυφή *του* νεκρού», οπότε θα ήταν «Cerro *de* Muerto») είναι ηφαιστειακή κορυφή και περιοχή στα σύνορα Χιλής και Αργεντινής. Η πλευρά της Χιλής υπάγεται στην Περιφέρεια Ατακάμα. Από πλευράς φυσικής γεωγραφίας, η κορυφή βρίσκεται στο λεγόμενο Υψίπεδο της Ατακάμα (*Puna de Atacama*), το οποίο ανήκει κατά 85% στην Αργεντινή. Λίγες μόνο ομάδες ορειβατών επιχειρούν να ανεβούν στην Ελ Μουέρτο, οι περισσότερες από την πλευρά της Χιλής. Οι πρώτοι άνθρωποι που γνωρίζουμε ότι ανέβηκαν ποτέ στην κορυφή ήταν οι Χιλιανοί ορειβάτες Λουίς Αλβαράδο, Χόρχε Μπαλαστίνο, Κάρλος Αλβάρες και Όσκαρ Αλβάρες, στις 23 Φεβρουαρίου 1950.

## Υψόμετρο
Ο Νεκρός έχει επισήμως υψόμετρο 6.488 μέτρα πάνω από την επιφάνεια της θάλασσας, αλλά με βάση τον μέσο όρο προτύπων ψηφιακής υψομετρήσεως), καθώς και μια μέτρηση με GPS χειρός τον Δεκέμβριο του 2010, η κορυφή υπολογίσθηκε ότι έχει ελαφρώς μεγαλύτερο υψόμετρο, περί τα 6.510 μέτρα.

Η Ελ Μουέρτο καταγράφεται και ως μικρή οροσειρά ή περιοχή. Βρίσκεται κοντά στο Όχος ντελ Σαλάδο, το υψηλότερο ηφαίστειο της Γης και το υψηλότερο βουνό της Χιλής.

## Παραπομπές


## Εξωτερικοί σύνδεσμοι
* Υψομετρικές πληροφορίες για την κορυφή
* Πρόγνωση καιρού 
* Η κορυφή στον ιστότοπο γεωγραφικών συντεταγμένων *Tageo.com*

Κατηγορία:Βουνά της Χιλής
Κατηγορία:Ηφαίστεια της Αργεντινής
Κατηγορία:Ηφαίστεια της Χιλής
Άγιος Μηνάς Άρτας

Ο **Άγιος Μηνάς** είναι οικισμός της  τοπικής κοινότητας Παλαιοκατούνου, της  δημοτικής ενότητας (τέως δήμου) Αθαμανίας, του δήμου Κεντρικών Τζουμέρκων, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
## Γεωγραφία
Ο Άγιος Μηνάς είναι οικισμός στο βορειοκεντρικό τμήμα του νομού Άρτας. Βρίσκεται στη βόρεια όχθη του ποταμού Σαραντάπορου και ανατολικά της επαρχιακής οδού που συνδέει την Άρτα με το Βουργαρέλι, σε μέσο σταθμικό υψόμετρο 420. Απέχει 56 χλμ. περίπου ΒΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Παλιαοκατούνου. Με το ΦΕΚ 244Α - 04/12/1997 αποσπάστηκε από την κοινότητα Παλιαοκατούνου και προσαρτήθηκε στον δήμο Αθαμανίας. Με το ΦΕΚ 87Α - 07/06/2010 αποσπάστηκε από τον δήμο Αθαμανίας και προσαρτήθηκε στον δήμο Κεντρικών Τζουμέρκων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Ανιέλος της Νεαπόλεως

Ο **Ανιέλος** (ιταλικά : *Agnell*, λατινικά : *Agnello*), (απεβίωσε το 693 ή 694 στη Νάπολη), ήταν επίσκοπος της Νεαπόλεως  από το 672 ή 673 έως το 693 ή 694. Τιμάτε ως άγιος από την Ρωμαιοκαθολική εκκλησία όπου η μνήμη του εορτάζεται στις 9 Ιανουαρίου.

## Βιογραφία
Η κύρια ιστορική πηγή για τον Άγιο Αγνέλ της Νάπολης είναι το πρώτο μέρος των «Πράξεων των Ναπολιτών Επισκόπων» που γράφτηκε στις αρχές του 8ου-9ου αιώνα από έναν ανώνυμο συγγραφέα.

Δεν υπάρχουν πληροφορίες για τα πρώτα χρόνια της ζωής του Ανιέλου ή της καταγωγής του. Ανέβηκε στην επισκοπική έδρα της Νεάπολης μετά τον Άγιο Αδεοδάτο, ο οποίος πέθανε το 671 ή το 672. Είναι πιθανό η ενθρόνιση του νέου επισκόπου να έγινε το 672 ή το 673у.

Τον Μάρτιο του 680, ο Ανιέλος συμμετείχε σε εκκλησιαστικό συμβούλιο που συγκλήθηκε στη Ρώμη από τον Πάπα Αγάθωνα.

Τον Μάρτιο του 685 εξερράγη ο Βεζούβιος, από τον οποίο υπέστησαν μεγάλες ζημιές τα περίχωρα της Νάπολης. Ωστόσο, η ίδια η πόλη δεν υπέστη σοβαρές ζημιές. Οι εκκλησιαστικές παραδόσεις απέδιδαν μια τέτοια «θαυματουργή απελευθέρωση» της Νάπολης από την καταστροφή στη μεσολάβηση του Αγίου Ιανουάριου. Από τότε, η λατρεία αυτού του αγίου άρχισε να εξαπλώνεται γρήγορα στην πόλη και σύντομα ο Ιανουάριος άρχισε να γίνεται σεβαστός ως ο κύριος προστάτης της Νάπολης. Πιθανώς με αυτά τα γεγονότα συνδέεται η εμφάνιση των πρώτων εικόνων του Αγίου Ιανουάριου στις σφραγίδες των Ναπολιτάνων επισκόπων και των νομισμάτων που κατασκευάστηκαν εδώ.

Με εντολή της Ανιέλου στη Νάπολη χτίστηκε η εκκλησία του Αγίου Ιανουάριου. Στην εκκλησία αυτή συγκροτήθηκε μοναστική κοινότητα, την οποία ο επίσκοπος προμήθευσε με όλα τα απαραίτητα, ενώ οργανώθηκε και στέγαστρο για τους φτωχούς. Οι «Πράξεις των Ναπολιτάνων Επισκόπων» αναφέρει ότι ο Ανιέλος διέταξε δύο φορές το χρόνο, τα Χριστούγεννα και το Πάσχα, να δίνουν στα μέλη αυτής της μοναστικής κοινότητας σαπούνι «για κόπους για τη διατήρηση της καθαριότητας».

Αναφέρεται επίσης ότι ο επίσκοπος Ανιέλος έσωσε τη Νάπολη από την κατάληψη από τους Σαρακηνούς.

Οι Πράξεις των Επισκόπων της Νάπολης αναφέρουν ότι ο Ανιέλος κατέλαβε την επισκοπική έδρα για είκοσι ένα χρόνια και δεκαπέντε ημέρες. Πέθανε το 693 ή 694. Διάδοχός του ως επίσκοπος ήταν ο Άγιος Ιουλιανός.

Λίγο μετά το θάνατό του, ο Ανιέλος άρχισε να τιμάται από τους Ναπολιτάνους ως άγιος. Αυτό αποδεικνύεται από την αναφορά του ονόματός του στο μαρτυρολόγιο, το ηνωστό ως «Μαρμάρινο Ημερολόγιο», που έγινε τον 9ο αιώνα, ο συγγραφέας του οποίου χρησιμοποίησε προγενέστερες εκκλησιαστικές πηγές για τη σύνταξη του. Η μνήμη του Αγίου Ανιέλου, Επισκόπου Νεάπολης, εορτάζεται στις 9 Ιανουαρίου. 

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 7ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 7ου αιώνα
Κατηγορία:Άγιοι της Ρωμαιοκαθολικής Εκκλησίας
Ιουλιανός της Νεαπόλεως

Ο **Ιουλιανός** (ιταλικά : *Giuliano*, λατινικά : *Iulianus*), (απεβίωσε το 701 στη Νάπολη), ήταν επίσκοπος της Νεαπόλεως  από το  693 ή 694 έως το 701. Τιμάτε ως άγιος από την Ρωμαιοκαθολική εκκλησία.

## Βιογραφία
Η κύρια ιστορική πηγή για τον Άγιο Ιουλιανό της Νεάπολης είναι το πρώτο μέρος των «Πράξεων των Ναπολιαντών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα. Δεν υπάρχουν πληροφορίες για την καταγωγή και τα πρώτα χρόνια της ζωής του. Ανέβηκε στην επισκοπική έδρα της Νεάπολης μετά τον θάνατο του Αγίου Ανιέλου  το 693 ή 694.

Σχεδόν τίποτα δεν είναι γνωστό για τη διοίκηση της επισκοπής Νεάπολης από τον Ιουλιανό. Υποτίθεται ότι πέθανε το 701, έχοντας την επισκοπική έδρα για επτά χρόνια και τρεις μήνες. Ο Ιουλιανός θάφτηκε στη Βασιλική του Saint Restituta, που ήταν τότε ο καθεδρικός ναός της Νάπολης. Στη συνέχεια τα λείψανά του μεταφέρθηκαν στον καθεδρικό ναό του Αγίου Ιανουάριου, όπου βρίσκονται τώρα κάτω από το βωμό, μαζί με τα λείψανα άλλων Ναπολιτάνων επισκόπων. Διάδοχος του Ιουλιανού στον επισκοπικό βαθμό ήταν ο Άγιος Λαυρέντιος.

Στις μεσαιωνικές πηγές ο Ιουλιανός αναφέρεται ως άγιος. Ωστόσο, δεν υπάρχουν πληροφορίες για την ιδιαίτερη προσκύνηση του: η μνήμη του τιμάτε την ίδια ημέρα που εορτάζεται η μνήμη όλων των άλλων αγίων προκαθημένων της Μητροπόλεως Νάπολης.  

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 7ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 7ου αιώνα
Κατηγορία:Άγιοι της Ρωμαιοκαθολικής Εκκλησίας
Έρικα Μέντεζ

Η **Έρικα Μέντεζ** (αγγλ.:*Erica Μέντεζ*) είναι Αμερικανίδα ηθοποιός φωνής, η οποία έχει δώσει τη φωνή της σε αγγλικές μεταγλωττίσεις για τα στούντιο Funimation, Bang Zoom! και Studiopolis. Σπούδασε γραφικό σχέδιο στο κολέγιο για τρία χρόνια πριν γίνει ηθοποιός φωνής.

## Βιογραφία
Ο πρώτος σημαντικός φωνητικός ρόλος της Μέντεζ ήταν ο Pac-Man στο βιντεοπαιχνίδι *[[Pac-Man and the Ghostly Adventures]]*, το οποίο κυκλοφόρησε το 2013. Το 2014, πρωταγωνίστησε ως Αλαντίν στη σειρά *Magi: The Labyrinth of Magic* και ως Ρούικο Ματόι (Ryuko Matoi) στην αγγλική μεταγλώττιση του *[[Kill la Kill]]*, το τελευταίο εκ των οποίων μεταδόθηκε στο μπλοκ Toonami του Adult Swim.

Μερικοί από τους άλλους σημαντικούς ρόλους της Μέντεζ περιλαμβάνουν την Haruka Tenoh/Sailor Uranus από το *[[Sailor Moon]]* στη μεταγλώττιση του Viz Media, την Maki Harukawa στο *[[Danganronpa V3: Killing Harmony]]*, την Gon Freecss στην αγγλική μεταγλώττιση της anime προσαρμογής του 2011 του *[[Hunter × Hunter]]*, την Retsuko (Ρετσουκό) στο αγγλική μεταγλώττιση της σειράς anime του Netflix *[[Aggretsuko]]*, την Annie (Άνι) στο παιχνίδι μάχης *[[Skullgirls]]*, την Kamisato Ayaka (Καμισάτο Αγιάκα) στο *[[Genshin Impact]]*, την Wang Ai Ling (Γουάνγκ Άι Λινγκ) στην αγγλόφωνη κινεζική σειρά κινουμένων σχεδίων *[[Stitch & Ai]]*, την Diane στο *[[Τα εφτά θανάσιμα αμαρτήματα (μάνγκα)|Τα εφτά θανάσιμα αμαρτήματα]]*, την Arle Nadja (Άρλε Νάιντα) στη σειρά *[[Puyo Puyo]]*, την Emma (Έμμα) στο *[[The Promised Neverland]]* και την Itsuki Sumeragi (Ιτσούκι Σουμεράγκι) στην αγγλική μεταγλώττιση του anime *Kakegurui* του Netflix.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί βιντεοπαιχνιδιού
Περιφερειακές εκλογές Καστίλλης και Λεόν 2022

Στις 13 Φεβρουαρίου 2022 διεξήχθησαν **πρόωρες περιφερειακές εκλογές στην [[Καστίλλη και Λεόν]]** (Ισπανία), για να εκλεγούν τα 81 μέλη του Κορτές (μονοθάλαμο κοινοβούλιο).

Οι εκλογές διεξήχθησαν πρόωρα επειδή τον Δεκέμβριο του 2021 ο Πρόεδρος της κοινότητας, ο Αλφόνσο Φερνάντες Μανιουέκο (ΛΚ), έδιωξε τους Πολίτες από την κυβέρνηση συνεργασίας, διέλυσε το Κορτές και προκήρυξε νέες εκλογές για τις 13 Φεβρουαρίου 2022.

## Εκλογικό σύστημα
Τα 81 μέλη του Κορτές εκλέγονται με δημοκρατικές, άμεσες εκλογές, για τετραετή θητεία. Το εκλογικό σύστημα είναι αναλογική εκπροσώπηση. Το εκλογικό όριο για να μπει ένα κόμμα στο Κορτές είναι 3%. Η κατανομή των εδρών γίνεται με μέθοδο Ντ'Οντ.

## Συμμετοχές: πολιτικά κόμματα - συμμαχίες

### Ισπανικό Σοσιαλιστικό Εργατικό Κόμμα
Ο Λούις Τουντάνκα επανεξελέγη Γενικός Γραμματέας του ΙΣΕΚ Καστίλλης και Λεόν, μία θέση που κρατά από το 2014. Το σλόγκαν του ΙΣΕΚ για αυτές τις εκλογές ήταν: *«Αλλαγή και Ελπίδα».*

### Λαϊκό Κόμμα
Στις 16 Ιανουαρίου 2022 ο Αλφόνσο Φερνάντες Μανιουέκο επανεξελέγη πρόεδρος του Λαϊκού Κόμματος Καστίλλης και Λεόν με το 98,26% των ψήφων. Το σλόγκαν του κόμματος για αυτές τις εκλογές ήταν «*Η Δύναμη που μας Κινεί».*

### Βοξ
Ο νεαρός (30 ετών) δικηγόρος Χουάν Γκαρσία-Γκαλιάρδο, ο οποίος είναι μέλος του Βοξ από τον Ιούνιο του 2021, είναι ο επικεφαλής αυτών των εκλογών. Το σλόγκαν της εκστρατείας τους ήταν *«Σπορά»*.

### Λαϊκή Ένωση Λεόν
Ο Λούις Μαριάνο Σάντος είναι γενικός γραμματέας της Λεονέζικης Λαϊκής Ένωσης από το 2017. Η εκστρατεία τους είχε για σλόγκαν *«¡Θα τα καταφέρουμε!».*

### Συμμαχία Άδεια η Ισπανια – Σόρια ¡Τώρα!
Το Σόρια Τώρα, ένα ρεζιοναλιστικό κίνημα πολιτών στη Σόρια, και το πολυσυλλεκτικό Άδεια η Ισπανία συμμάχησαν και διεκδικούν έργα ανάπτυξης στις επαρχίες. Το σλόγκαν της εκστρατεία τους ήταν «*¡Ήρθε η ώρα!*». Αντανακλά το αίσθημα αναγκαιότητας για ανάληψη δράσης ώστε να αποτραπεί η ερήμωση του πληθυσμού στις επαρχίες.

### Συμμαχία Ενωμένοι Μπορούμε
Το σλόγκαν της συμμαχίας γι'αυτές τις εκλογές ήταν «*Κάντε τη φωνή σας να ακουστεί*», και αναφέρεται στους ταπεινούς ανθρώπους που γίνονται αόρατοι και δεν ακούγονται από τα μεγάλα κόμματα.

## Δημοσκοπήσεις
Από τις προηγούμενες εκλογές μέχρι τις τρέχουσες έχουν διεξαχθεί πολλές δημοσκοπήσεις από διάφορες εταιρείες δημοσκοπήσεων στις οποίες οι πολίτες ρωτήθηκαν για το ποιο κόμμα θα ψηφίσουν. Στο γράφημα και στον πίνακα που ακολουθούν απεικονίζονται τα αποτελέσματα αυτών των δημοσκοπήσεων.

## Διεξαγωγή

Αρχείο:Elecciones CyL 2022 01.jpg|Εκλογικό κέντρο στη Βαγιαδολίδ
Αρχείο:Elecciones CyL 2022 04.jpg|Τα ψηφοδέλτια των εκλογών.
Αρχείο:Elecciones CyL 2022 05.jpg|Στην κάλπη
Αρχείο:Partido Popular (13-06-22).jpg|Ενδεικτικό ψηφοδέλτιο του Λαϊκού Κόμματος
Αρχείο:16 Papeleta 13F Segovia Cortes CyL Cs.png|Ψηφοδέλτιο των Πολιτών
Αρχείο:17 Papeleta 13F Segovia Cortes CyL PODEMOS-IU-AV.png|Ψηφοδέλτιο του Ενωμένοι Μπορούμε
Αρχείο:PACMA (13-02-22).jpg|Ψηφοδέλτιο του Φιλοζωικού Κόμματος
Αρχείο:PSOE (13-06-22).jpg|Ψηφοδέλτιο του ΙΣΕΚ 


## Αποτελέσματα

## Παραπομπές


Κατηγορία:Εκλογές στην Ισπανία
Καστιλης
Μπέντζαμιν Ντίσκιν

Ο **Μπέντζαμιν Ισαάκ Ντίσκιν** (αγγλ.:*Benjamin Isaac Diskin*, γενν. στις 25 Αυγούστου του 1982) είναι Αμερικανός ηθοποιός φωνής, κινηματογράφου και τηλεόρασης.

Ο Μπέντζαμιν Ντίσκιν γεννήθηκε σε μια εβραϊκή οικογένεια. Το 1991, ο Μπέντζαμιν Ντίσκιν κέρδισε το Βραβείο Νεαρού Καλλιτέχνη «Εξαιρετικό Νεαρό Σύνολο Καστ σε Κινηματογράφο» για τον ρόλο του Σιλβέστερ στο Kindergarten Cop.
Το 1993, όταν ήταν περίπου 11 ετών, έδωσε τη φωνή του Junior Healy στη σειρά κινουμένων σχεδίων του Δικτύου ΗΠΑ Problem Child. Αργότερα  εκφωνούσε χαρακτήρες κινουμένων σχεδίων, όπως ο Eugene στο Hey Arnold!, Numbuh 1 και Numbuh 2 στο Codename: Kids Next Door, Eddie Brock και Venom στο The Spectacular Spider-Man, Hahn στο Avatar: The Last Airbender, και M'Comm M'orzz / Ma'alefa'ak στο Young Justice. Από το 2018, έχει δώσει τη φωνή του στον Gonzo  και τον Rizzo στην ανανεωμένη έκδοση του Muppet Babies.

Στα anime, οι αξιοσημείωτοι ρόλοι που έπαιξε περιλαμβάνουν τους Arashi Fuuma και Sai στο Naruto και Naruto: Shippuden αντίστοιχα, Kai Miyagusuku and Katao στο Blood+, Shoutmon και Cutemon στο Digimon Fusion, Joseph Joestar στο JoJo's Bizarre Adventure, Gurio Umino στη μεταγλώττιση του Viz Media  στο Sailor Moon, Char Aznable στο Mobile Suit Gundam: The Origin, Death Gun στο Sword Art Online, Ban στο The Seven Deadly Sins, Satoru Fujinuma στο Erased, Knuckle Baine στο Hunter x Hunter και Jack στο Beastars. 

Έκανε τη φωνή του χαρακτήρα Stitch της Disney στις αγγλικές εκδόσεις του Stitch! και ο Stitch & Ai, παίρνοντας τη σκυτάλη από τον δημιουργό του χαρακτήρα και πρωταγωνιστή Chris Sanders. Το 2018, έκανε τη φωνή του Haida στην αγγλική μεταγλώττιση της πρωτότυπης σειράς Aggretsuko του Netflix.

Ο Diskin έχει επίσης εμφανιστεί ως ηθοποιός στα The Wonder Years, Mr. Saturday Night, Baby Boom και Just Like Dad.

Τον Ιούλιο του 2019, ο Diskin ήταν ένας από τους επίτιμους καλεσμένους στο ετήσιο συνέδριο Anthrocon furry στο Πίτσμπουργκ.

## Εξωτερικοί σύνδεσμοι
* 

Κατηγορία:Αμερικανοί ηθοποιοί
Άγιος Μηνάς Μαγνησίας

Ο **Άγιος Μηνάς** είναι χωριό της τοπικής κοινότητας Κάτω Λεχωνίων, της δημοτικής ενότητας (τέως δήμου) Αρτέμιδας, του δήμου Βόλου, της περιφερειακής ενότητας (τέως νομού) Μαγνησίας, στην περιφέρεια Θεσσαλίας, σύμφωνα με το πρόγραμμα *Καλλικράτης*.
Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Βόλου του νομού Μαγνησίας, στο γεωγραφικό διαμέρισμα Θεσσαλίας.
## Γεωγραφία
Ο Άγιος Μηνάς είναι παράλιος οικισμός κοντά στην περιοχή του Βόλου. Βρίσκεται στο βόρειο άκρο της ανατολικής ακτής του Παγασητικού κόλπου, κοντά στην ανατολική όχθη του ποταμού Βρύχωνα, λίγο μετά την Αγριά και σε μέσο σταθμικό υψόμετρο 5 μέτρων. Απέχει 10 χιλιόμετρα περίπου νοτιοανατολικά του Βόλου.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1971 και προσαρτήθηκε στην κοινότητα Κάτω Λεχωνίων. Με το ΦΕΚ 244Α - 04/12/1997 αποσπάστηκε από την κοινότητα Κάτω Λεχωνίων και προσαρτήθηκε στον δήμο Αρτέμιδας. Με το ΦΕΚ 87Α - 07/06/2010 αποσπάστηκε από τον δήμο Αρτέμιδας και προσαρτήθηκε στον δήμο Βόλου. 
## Αξιοθέτα
*Οι παραλίες «Χατζηβαγγέλη» και «Καρνάγιο», δυτικά του οικισμού. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Οργανισμός εκδόσεων «Ελλάδα», χάρτες (Βαρελάς)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Πήλιο 1:60.000) 
*eetaa.gr

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Λαυρέντιος της Νεαπόλεως

Ο **Λαυρέντιος** (ιταλικά : *Lorenzo*, λατινικά : *Laurentius*), (απεβίωσε το 717 στη Νάπολη), ήταν επίσκοπος της Νεαπόλεως  από το  701 έως το 717. Τιμάτε ως άγιος από την Ρωμαιοκαθολική εκκλησία.

## Βιογραφία
Η κύρια ιστορική πηγή για τον Λαυρέντιο της Νεάπολης είναι το πρώτο μέρος των «Πράξεων των Ναπολιαντών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα. Δεν υπάρχουν πληροφορίες για την καταγωγή και τα πρώτα χρόνια της ζωής του. Ανέβηκε στην επισκοπική έδρα της Νάπολης μετά τον θάνατο του Αγίου Ιουλιανού το 701.

Σχεδόν τίποτα δεν είναι γνωστό για τη διοίκηση της επισκοπής της Νάπολης από τον Λαυρέντιο. Το Liber Pontificalis αναφέρει ότι υπό αυτόν τον επίσκοπο, ο Πάπας Κωνσταντίνος επισκέφτηκε τη Νάπολη τον Οκτώβριο του 710. Εδώ συναντήθηκε με τον νέο έξαρχο της Ραβέννας, τον Ιωάννη Γ΄, και στη συνέχεια συνέχισε την πορεία του προς την Κωνσταντινούπολη προς την αυλή του βυζαντινού αυτοκράτορα Ιουστινιανού Β'.

Οι Πράξεις των Ναπολιαντών επισκόπων αναφέρουν επίσης ότι στα μέσα της δεκαετίας του 710 μαίνεται μια σοβαρή επιδημία βουβωνικής πανώλης στην Καμπανία, σκοτώνοντας ένα άτομο μέσα σε τρεις ημέρες. Υπήρχαν τόσοι πολλοί νεκροί που δεν υπήρχαν αρκετοί άνθρωποι στη Νάπολη για να θάψουν αυτούς που μόλις είχαν πεθάνει. Πολλοί από τους εναπομείναντες Ναπολιτάνους, φεύγοντας από την πανούκλα, έφυγαν από την πόλη στα κοντινά νησιά. Πιθανώς, ήταν ακριβώς λόγω της πανώλης που ο επίσκοπος Λαυρέντιος δεν μπόρεσε το 717 να ευλογήσει τον ναπολιτάνικο στρατό που βάδιζε στην Κούμα, και αυτό έπρεπε να γίνει από τον πρεσβύτερο Σέργιο. Ως ανταμοιβή για τη διεξαγωγή αυτής της τελετής, ο δούκας Ιωάννης Α' υποσχέθηκε στον Σέργιο να προωθήσει τον διορισμό του ως Ναπολιτάνου επισκόπου.

Ο Λαυρέντιος πέθανε στα τέλη του 717, έχοντας θητεύσει της επισκοπής Νεάπολης για δεκαπέντε χρόνια, οκτώ μήνες και είκοσι έξι ημέρες. Ο πρεσβύτερος Σέργιος έγινε διάδοχός του μετά από αίτημα του Δούκα Ιωάννη Α'. Αυτή η εκλογή ήταν η πρώτη ιστορικά γνωστή παρέμβαση των κοσμικών ηγεμόνων της Νεάπολης στην εκλογή των αρχηγών της τοπικής επισκοπής.

Λίγο μετά το θάνατό του, ο Λαυρέντιος άρχισε να τιμάται από τους Ναπολιτάνους ως άγιος. Επί του παρόντος, τα λείψανά του φυλάσσονται κάτω από τον βωμό του Καθεδρικού Ναού της Νεάπολης, μαζί με τα λείψανα των επισκόπων Ιουλιανού, Σεργίου Α' και Αθανασίου Α'.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 8ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 8ου αιώνα
Κατηγορία:Άγιοι της Ρωμαιοκαθολικής Εκκλησίας
Σέργιος Α΄ της Νεαπόλεως (επίσκοπος)

Ο **Σέργιος Α΄** (ιταλικά : *Sergio I*, λατινικά : * Sergius I*), (απεβίωσε το 746 στη Νάπολη), ήταν επίσκοπος της Νεαπόλεως  από το  717 έως το 746. Τιμάτε ως άγιος από την Ρωμαιοκαθολική εκκλησία.

## Βιογραφία
Η κύρια ιστορική πηγή για τον Σέργιο της Νεάπολης είναι το πρώτο μέρος των «Πράξεων των Ναπολιτανών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα. Δεν υπάρχουν πληροφορίες για την καταγωγή του Σέργιου Α΄. Μόνο το ότι πριν λάβει την επισκοπική ενθρόνιση, όταν ο Σέργιος ήταν πρεσβύτερος, το 717 ευλόγησε τον ναπολιτάνικο στρατό και τον αρχηγό του, δούκα Ιωάννη Α', όταν πήγαιναν στον πόλεμο με τον δούκα του Μπενεβέντο Ρόμουαλντ Β΄. Σύμφωνα με τον συγγραφέα των «Πράξεων των Ναπολιτάνων Επισκόπων», οι προσευχές του Σεργίου Α' χάρισαν στους Ναπολιτάνους την νίκη επί του εχθρού στη μάχη της Κούμα. Ως ανταμοιβή γι' αυτό, ο Ιωάννης Α' υποσχέθηκε στον Σέργιο τον επισκοπικό βαθμό μετά τον θάνατο του τότε επικεφαλής της ναπολιτάνικης επισκοπής του Λαυρεντίου.

Ο Ιωάννης Α' κράτησε τον λόγο του: όταν ο Επίσκοπος Λαυρέντιο πέθανε στα τέλη του ίδιου έτους, ο Σέργιος Α' εξελέγη διάδοχός του κατόπιν αιτήματος του δούκα. Αυτό προκάλεσε έντονη δυσαρέσκεια στον Πάπα Γρηγόριο Β', ο οποίος δεν ήθελε να χάσει την επιρροή του στις πόλεις της νότιας Ιταλίας, και ο Σέργιος Α' αναγκάστηκε να ζητήσει από τον πάπα τη συγκατάθεση για το διορισμό του. Το 730, ο Σέργιος Α', αντίθετα με τη γνώμη του Πάπα, υποστήριξε την εκλογή του Αναστασίου στην πατριαρχική έδρα της Κωνσταντινούπολης. Ωστόσο, αργότερα, με την έναρξη του αγώνα κατά των εικόνων που ξεκίνησε ο βυζαντινός αυτοκράτορας Λέων Γ΄ ο Ίσαυρος, ο Ναπολιτάνος ​​επίσκοπος συμφιλιώθηκε με τον Γρηγόριο Β', αναγνωρίζοντας την πρωτοκαθεδρία του Πάπα έναντι όλων των Χριστιανών.

Υποτίθεται ότι ο Σέργιος Α' πέθανε το 746. Σύμφωνα με τον συγγραφέα των «Πράξεων των Ναπολιτανών επισκόπων», ο Σέργιος κυβέρνησε τη ναπολιτάνικη επισκοπή για τριάντα οκτώ χρόνια, τέσσερις μήνες και τέσσερις ημέρες. Ωστόσο, ακριβέστερες είναι οι πληροφορίες από τον «Κατάλογο των Ναπολιτάνων Επισκόπων» που συντάχθηκε στο πρώτο μισό του 10ου αιώνα, σύμφωνα με τις οποίες ο Σέργιος Α' ηγήθηκε της επισκοπής για είκοσι οκτώ χρόνια. Μετά το θάνατό του, ο Κοσμάς εξελέγη νέος επίσκοπος.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 8ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 8ου αιώνα
Κατηγορία:Άγιοι της Ρωμαιοκαθολικής Εκκλησίας
Άγιος Νεκτάριος Χανίων

Ο **Άγιος Νεκτάριος** είναι οικισμός της κοινότητος Ασφένδου του δήμου Σφακίων στην περιφερειακή ενότητα Χανίων της Κρήτης, σύμφωνα με το πρόγραμμα *Καλλικράτης*. Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σφακίων του νομού Χανίων, στο γεωγραφικό διαμέρισμα Κρήτης.
## Γεωγραφία
Ο Άγιος Νεκτάριος είναι ημιορεινός οικισμός στο νοτιοανατολικό τμήμα του νομού Χανίων. Βρίσκεται κοντά στην έξοδο του φαραγγιού Ασφένδου, ανατολικά της Χώρας Σφακίων και στην έξοδο προς Φραγκοκάστελλο, σε μέσο σταθμικό υψόμετρο 150 μέτρα. Απέχει 75 χιλιόμετρα περίπου νοτιοανατολικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Ασφένδου. Με το ΦΕΚ 244Α - 04/12/1997 αποσπάστηκε από την κοινότητα Ασφένδου και προσαρτήθηκε στον δήμο Σφακίων.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Άγιος Νεκτάριος
Άγιος Νεκτάριος
Κοσμάς Β΄ της Νεαπόλεως

Ο **Κοσμάς Α΄** (ιταλικά : *Cosma I*, λατινικά : *Cosmas I*), (απεβίωσε το 749 στη Νάπολη), ήταν επίσκοπος της Νεαπόλεως  από το  747 έως το 749. Τιμάτε ως άγιος από την Ρωμαιοκαθολική εκκλησία στις 16 Αυγούστου.

## Βιογραφία
Η κύρια ιστορική πηγή για τον Κοσμά της Νεάπολης είναι το πρώτο μέρος των «Πράξεων των Ναπολιτανών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα. Δεν υπάρχουν πληροφορίες για την καταγωγή του επισκόπου Κοσμά. 

Ανέβηκε στην επισκοπική έδρα της Νεάπολης μετά τον Σέργιο Α', ο οποίος πέθανε το 746. Η υποψηφιότητά του προτάθηκε από τον Πάπα Ζαχαρία και εγκρίθηκε από τον Βυζαντινό Αυτοκράτορα Κωνσταντίνο Ε'. Εικάζεται ότι η ενθρόνιση του νέου αρχηγού της ναπολιτάνικης επισκοπής θα μπορούσε να γίνει το 747.

Ο Κοσμάς κυβέρνησε την επισκοπή της Νεάπολης μόνο για δύο χρόνια, δύο μήνες και έξι ημέρες. Ο θάνατός του χρονολογείται στο 748 ή 749. Διάδοχος του Κοσμά Β' στον επισκοπικό θρόνο ήταν ο Άγιος Κάλβος.

Λίγο μετά τον θάνατό του, ο Κοσμάς Β' άρχισε να τιμάται από τους Ναπολιτάνους ως άγιος. Αυτό αποδεικνύεται από την αναφορά του ονόματός του στο μαρτυρολόγιο του 9ου αιώνα, ο συγγραφέας του οποίου χρησιμοποίησε ακόμη προγενέστερες εκκλησιαστικές πηγές. Η μνήμη του Αγίου Κοσμά της Νεάπολης εορτάζεται στις 16 Αυγούστου.

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 8ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 8ου αιώνα
Κατηγορία:Άγιοι της Ρωμαιοκαθολικής Εκκλησίας
Κάλβος της Νεαπόλεως

Ο **Κάλβος΄** (λατινικά : *Calvus* ή *Calbus*, ιταλικά : *Calvo*), (απεβίωσε το 761 στη Νάπολη), ήταν επίσκοπος της Νεαπόλεως  από το  749 έως το 761. Τιμάτε ως άγιος από την Ρωμαιοκαθολική εκκλησία στις 20 Μαρτίου και 18 Νοεμβρίου.

## Βιογραφία
Η κύρια ιστορική πηγή για τον Κοσμά της Νεάπολης είναι το πρώτο μέρος των «Πράξεων των Ναπολιτανών Επισκόπων» που γράφτηκε στις αρχές του 8ου-9ου αιώνα από ανώνυμο συγγραφέα. Δεν υπάρχουν πληροφορίες για την καταγωγή του επισκόπου Κοσμά. 

Ανέβηκε στην επισκοπική έδρα της Νεάπολης μετά τον Άγιο Κοσμά, ο οποίος πέθανε το 748 ή το 749.

Αν και στα μέσα του 8ου αιώνα το Βυζάντιο, του οποίου η Νάπολη αποτελούσε μέρος των ιταλικών κτήσεων, καταλήφθηκε από ένα εικονομαχικό κίνημα, οι πηγές δεν αναφέρουν τίποτα για το πώς αντιλήφθηκαν τότε τα γεγονότα αυτά από ο κλήρος και ο λαός της πόλης. Από τα κατορθώματα του Κάλβου είναι γνωστό μόνο η κατασκευή ενός ρητορείου αφιερωμένου στον μάρτυρα Σώσιο με εντολή του.

Οι Πράξεις των Επισκόπων της Νάπολης αναφέρουν ότι ο Καλβος κράτησε την επισκοπική έδρα για δώδεκα χρόνια, τέσσερις μήνες και τρεις ημέρες. Ο θάνατός του χρονολογείται από το 761. Ο διάδοχος του Καλβου στην επισκοπική τάξη ήταν ο Παύλος Β'.

Λίγο μετά το θάνατό του, ο Κάλβος άρχισε να τιμάται από τους Ναπολιτάνους ως άγιος. Αυτό αποδεικνύεται από την αναφορά του ονόματός του στο μαρτυρολόγιο του 9ου αιώνα, ο συγγραφέας του οποίου χρησιμοποίησε προγενέστερες εκκλησιαστικές πηγές για τη σύνταξη του. Η μνήμη του Αγίου Κάλβου της Νάπολης γίνεται δύο φορές: στις 20 Μαρτίου και στις 18 Νοεμβρίου .

## Παραπομπές


Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 8ου αιώνα
Κατηγορία:Βυζαντινοί επίσκοποι
Κατηγορία:Βυζαντινοί του 8ου αιώνα
Κατηγορία:Άγιοι της Ρωμαιοκαθολικής Εκκλησίας
Βασεκτομή

μικρογραφία|250x250εσ|Διάγραμμα της ανατομίας του ανδρικού αναπαραγωγικού συστήματος και θέσεις στις οποίες γίνεται χειρουργική τομή - βασεκτομή.
Η **βασεκτομή** (αγγλ. *vasectomy*) ή συνηθέστερα **αγγειεκτομή** (επίσης και **βαζεκτομή**), είναι χειρουργική επέμβαση για στείρωση των ανδρών ή για μόνιμη αντισύλληψη. 

Κατά τη διάρκεια της επέμβασης, κόβονται και δένονται τα δύο *σπερματικά αγγεία* -για τα αρσενικά σπερματοζωάρια- ώστε να αποτρέπεται η είσοδος του σπέρματος στην ουρήθρα και έτσι να αποκλειστεί η πιθανότητα γονιμοποίησης μιας γυναίκας μέσω της σεξουαλικής επαφής.

Οι βασεκτομές συνήθως εκτελούνται σε ιατρική κλινική, ή όταν εκτελούνται σε ζώο, γίνονται σε κτηνιατρική κλινική. Συνήθως δεν απαιτείται νοσηλεία καθώς η διαδικασία δεν είναι περίπλοκη, οι τομές είναι μικρές και ο απαραίτητος εξοπλισμός που χρησιμοποιείται είναι ρουτίνας.

Υπάρχουν διάφορες μέθοδοι με τις οποίες ένας χειρουργός μπορεί να ολοκληρώσει μια διαδικασία βασεκτομής, όλες από τις οποίες αποφράσσουν (δηλαδή «σφραγίζουν») τουλάχιστον τη μία πλευρά κάθε σπερματικού αγγείου. Για να μειωθεί το άγχος και να επιτευχθεί η ηρεμία - οικειότητα του ασθενούς, οι άνδρες που έχουν αποστροφή στις βελόνες μπορεί να εξετάσουν το ενδεχόμενο εφαρμογής αναισθησίας *χωρίς βελόνα*, ενώ οι τεχνικές *ανοιχτού τύπου* βοηθούν στην επιτάχυνση του χρόνου ανάρρωσης και αυξάνουν την πιθανότητα υγιούς ανάκαμψης.

Λόγω της απλότητας, μια βασεκτομή συνήθως διαρκεί λιγότερο από 30 λεπτά για να ολοκληρωθεί. Μετά από μια σύντομη ανάρρωση (συνήθως λιγότερο από μία ώρα), ο ασθενής στέλνεται στο σπίτι για ξεκούραση. Επειδή η διαδικασία είναι ελάχιστα επεμβατική, πολλοί ασθενείς με βασεκτομή διαπιστώνουν ότι μπορούν να επαναλάβουν την τυπική σεξουαλική τους συμπεριφορά μέσα σε μια εβδομάδα, με λίγη ή καθόλου ενόχληση.

170px|μικρογραφία|Ράμματα εξωτερικά στους όρχεις μετά την βασεκτομή.
Επειδή η διαδικασία θεωρείται μόνιμη μέθοδος αντισύλληψης και δεν αναστρέφεται εύκολα, οι άνδρες συνήθως συμβουλεύονται για να γνωρίζουν πως η μακροπρόθεσμη έκβαση μιας βασεκτομής μπορεί να τους επηρεάσει συναισθηματικά, ή σπάνια και σωματικά. Η επέμβαση αυτή δεν συνιστάται για νεαρούς -άγαμους- ή άτεκνους άνδρες, καθώς οι πιθανότητες για βιολογική γονεϊκότητα μειώνονται μόνιμα. Σε μερικές περιπτώσεις και εντελώς.

Μετά τη βασεκτομή, οι όρχεις παραμένουν στο όσχεο όπου τα κύτταρα Λέυντιγκ συνεχίζουν να παράγουν τεστοστερόνη όπως και άλλες ανδρικές ορμόνες, που συνεχίζουν να εκκρίνονται στο αίμα. Μερικές μελέτες έχουν βρει ότι η σεξουαλική επιθυμία μετά τη βασεκτομή μπορεί να είναι κάπως μειωμένη.  

Το σύνδρομο πόνου μετά τη βασεκτομή (αγγλ. *PVPS*) είναι μια χρόνια και μερικές φορές εξουθενωτική κατάσταση που μπορεί να αναπτυχθεί αμέσως ή αρκετά χρόνια μετά τη βασεκτομή. Ο πόνος μπορεί να είναι είτε σαν συνεχής ορχιαλγία ή επιδιδυμικός πόνος (επιδιδυμίτιδα) ή μπορεί να είναι πόνος που εμφανίζεται μόνο σε συγκεκριμένες στιγμές, όπως λ.χ. κατά τη σεξουαλική επαφή.

## Παραπομπές


Κατηγορία:Χειρουργικές επεμβάσεις
Κατηγορία:Γονιμότητα
Αναμνηστική Βιβλιοθήκη Mamma-Haïdara

Η **Αναμνηστική Βιβλιοθήκη Mamma-Haïdara** είναι μια ιδιωτική Βιβλιοθήκη Χειρογράφων στο Τιμπουκτού του Μάλι. Ιδρύθηκε από τον Αμπντούλ Καντέρ Χαϊντάρα και ονομάστηκε έτσι προς τιμήν του πατέρα του.  Η βιβλιοθήκη διατηρεί μία από τις παλαιότερες και μεγαλύτερες ιδιωτικές συλλογές χειρογράφων στο Τιμπουκτού, με περίπου 22.000 τεκμήρια.

## Ιστορία
μικρογραφία|350x350εσ|Χειρόγραφο από την Αναμνηστική Βιβλιοθήκη Mamma Haidara
Η βιβλιοθήκη ιδρύθηκε τον 16ο αιώνα από τον Μοχάμεντ Ελ Μαουλούντ,  πρόγονο του Αμπντούλ Καντέρ Χαϊντάρα, του σημερινού διευθυντή της βιβλιοθήκης ο οποίος δημιούργησε τη συλλογή με τα πρώτα χειρόγραφα που μάζεψε στο χωριό Μπάμπα (Bamba), που βρίσκεται 200 χλμ. από το Τιμπουκτού. Μετά την λεηλασία του Τιμπουκτού από Μαροκινούς στρατιώτες το 1591, οι απόγονοι του Ελ Μαουλούντ της οικογένειας Χαϊντάρα διατηρούσαν τα χειρόγραφά τους σε σχετική ασφάλεια μέσα στο σπίτι της οικογένειας, όπως και άλλες μορφωμένες οικογένειες στο Τιμπουκτού.  

Κατά τη διάρκεια του 20ου αιώνα, o Mamma Haidara συνέλεξε και άλλα χειρόγραφα του Μάλι και αγόρασε χειρόγραφα από την Αίγυπτο και το Σουδάν. Μέχρι τον θάνατό του το 1981, ο Mamma Haidara είχε δημιουργήσει σχέσεις συνεργασίας με άλλες βιβλιοθήκες χειρογράφων για την προώθηση της έρευνας,  της συντήρησης και ανταλλαγής παλαιών αρχείων.

Ο Αμπντούλ Καντέρ Χαϊντάρα εργάστηκε για ένα διάστημα στο Ινστιτούτο Αχμέντ Μπάμπα στο Τιμπουκτού. Μετά το θάνατο του πατέρα του οργάνωσε τη βιβλιοθήκη της οικογένειάς του ως Αναμνηστική Βιβλιοθήκη Mamma Haidara. Ξεκίνησε επίσης την καταλογογράφηση της βιβλιοθήκης με την υποστήριξη του Ιδρύματος Al-Furqan Heritage στο Λονδίνο.

Το 2008, ορισμένα χειρόγραφα της  βιβλιοθήκης ψηφιοποιήθηκαν με τη βοήθεια κεφαλαίων του Ιδρύματος Ford. Ο Χαϊντάρα ταξίδεψε στη Νέα Υόρκη το 2009, όπου χειρόγραφα από τη βιβλιοθήκη του εκτέθηκαν στο Μητροπολιτικό Μουσείο Τέχνης. 

Το 2010, η Βιβλιοθήκη του Κογκρέσου στην Ουάσιγκτον, DC συμπεριέλαβε χειρόγραφα από την Αναμνηστική Βιβλιοθήκη Mamma Haidara σε μια διαδικτυακή έκθεση, με τίτλο «Αρχαία χειρόγραφα από τις βιβλιοθήκες της ερήμου του Τιμπουκτού».

Τον Νοέμβριο του 2012, καθώς οι αντάρτες Τουαρέγκ απείλησαν να καταλάβουν το Τιμπουκτού, ο Αμπντούλ Καντέρ Χαϊντάρα μετέφερε περισσότερα από 15.000 χειρόγραφα της βιβλιοθήκης στο Μπαμακό για φύλαξη.

## Δείτε επίσης
* Κατάλογος μεγαλύτερων βιβλιοθηκών
* Μάλι
* Τιμπουκτού
* Παγκόσμια Ψηφιακή Βιβλιοθήκη

## Παραπομπές


## Εξωτερικοί σύνδεσμοι

* La Bibliothèque Mamma Haidara
* Βιβλιοθήκη του Κογκρέσου. Online Exhibition: Ancient Manuscripts from the Desert Libraries of Timbuktu.

Κατηγορία:Βιβλιοθήκες στο Μάλι 
Κατηγορία:Εταίροι της Παγκόσμιας Ψηφιακής Βιβλιοθήκης
Α
Lifebit Biotech

Η **Lifebit Biotech** (κοινώς γνωστή ως Lifebit) είναι μια εταιρεία PaaS (Platform as a Service) λογισμικού ιατρικής ακριβείας με έδρα το Ηνωμένο Βασίλειο, η οποία που κατασκευάζει πλατφόρμες δεδομένων για χρήση από οργανισμούς με ευαίσθητα σύνολα γονιδιωματικών και βιοϊατρικών δεδομένων.

## Ιστορια
Η Lifebit ιδρύθηκε στις 18 Απριλίου 2017 από τη Μαρία Χάτζου Dunford και τον *Pablo Prieto Barja*, συνδημιουργούς του *Nextflow*, ενός λογισμικού διαχείρισης ροών εργασίας που επιτρέπει επιστημονικές ροές εργασίας, οι οποίες χρησιμοποιούνται κυρίως στον τομέα της βιοπληροφορικής.

Τον Ιανουάριο του 2018, η Lifebit άντλησε 3 εκατομμύρια δολάρια στο πρώτο επίσημο στάδιο χρηματοδότησης με επικεφαλής την Pentech και την Connect Ventures. Η Lifebit προήλθε από το *TechStars*. 

Τον Μάιο του 2020, η Lifebit ανακοίνωσε χρηματοδότηση ύψους 7,5 εκατομμυρίων δολαρίων που προέκυψε σε πρώτο γύρο χρηματοδότηση, γνωστος και ως funding series A, με επικεφαλής τους *Idinvest Partners*, *Pentech Ventures LLP*, *Beacon Capital* και *Connect Ventures*.

Τον Ιούνιο του 2020, η Lifebit συνεργάστηκε με την *Genomics England* για την δημιουργία μιας πλατφόρμας γονιδιωματικής έρευνας νέας γενιάς, που προορίζεται να διαδραματίσει βασικό ρόλο στην ερευνητική αντιμετώπιση του Ηνωμένου Βασιλείου στον COVID-19.

Τον Σεπτέμβριο του 2021, η Lifebit άντλησε 60 εκατομμύρια δολάρια στο γύρο χρηματοδότησης της σειράς Β, funding series B, με επικεφαλής την εταιρεία επιχειρηματικών κεφαλαίων *Tiger Global Management*.

Στις 3 Ιανουαρίου 2022, η Boehringer ανακοίνωσε τη συνεργασία της με τη Lifebit για τη δημιουργία μιας κλιμακούμενης πλατφόρμας δεδομένων, αναλύσεων και υποδομών στο τεχνολογικό περιβάλλον της.

Στις 28 Απριλίου 2022, η Lifebit ανακοίνωσε τη συνεργασία της με το Εθνικό Κέντρο Γονιδιώματος της Δανίας (*DNGC*) για την  ανάπτυξη ενος  ομοσπονδιακου ασφαλές ερευνητικού περιβάλλοντος *TRE (Trusted Research Environment)* εντός του υπερ-υπολογιστικού κέντρου του *DNGC*.

Το 2022, η Lifebit προσχώρησε σε μια κοινοπραξία που χρηματοδοτείται από το Ηνωμένο Βασίλειο για έρευνα και καινοτομία με εταίρους το Εθνικό Ινστιτούτο Έρευνας για την Υγεία και τη Φροντίδα (*NIHR*), το Κέντρο Βιοϊατρικής Έρευνας του *Cambridge* (BRC), το Ανατολικό Ακαδημαϊκό Επιστημονικό Δίκτυο Υγείας, το *Cambridge University Health Partners* και την *Genomics England*. 

Στις 28 Σεπτεμβρίου 2022, η κοινοπραξία γνωστοποίησε ότι πραγματοποιήθηκε για πρώτη φορά στο Ηνωμένο Βασίλειο επίδειξη ομοσπονδιοποίησης γονιδιωματικών δεδομένων μεταξύ των ασφαλών ερευνητικών περιβαλλόντων του *NIHR* *BRC* και της *Genomics England*. 

Το 2023, η Lifebit σύναψε τριετή συνεργασία με την *PlumCare RWE* για την υποστήριξη του εθνικού προγράμματος γονιδιωματικής αλληλούχισης νεογνών της Ελλάδας, *BeginNGS*.

## Παραπομπές


Κατηγορία:Επιχειρήσεις
Ασάν Σισέι

Ο **Ασάν Σισέι** (*Assan Ceesay*, γεννήθηκε 27 Μαρτίου 1994) είναι ποδοσφαιριστής από την Γκάμπια που αγωνίζεται ως επιθετικός. Είναι πρώτος σκόρερ στην ιστορία της εθνικής ομάδας της χώρας του με 11 γκολ.

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


Κατηγορία:Ποδοσφαιριστές από τη Γκάμπια
Κατηγορία:Ποδοσφαιριστές Εθνικής Γκάμπιας
Κατηγορία:Ποδοσφαιριστές ΦΚ Λουγκάνο
Κατηγορία:Ποδοσφαιριστές ΦΚ Κιάσσο
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΦφΛ Οσναμπρύκ
Κατηγορία:Ξένοι ποδοσφαιριστές στην Ελβετία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Κυπέλλου Εθνών Αφρικής 2023
Μεταβολική μηχανική

μικρογραφία|270px|Μερικά από τα βήματα στη μηχανική μιας μεταβολικής διεργασίας.
Η **μεταβολική μηχανική** (αγγλ. *metabolic engineering*) αποτελεί νέο επιστημονικό πεδίο, το οποίο στοχεύει στην τροποποίηση γενετικών και ρυθμιστικών κυτταρικών διεργασιών προκειμένου να αυξηθεί η παραγωγή συγκεκριμένων ουσιών μέσα στο κύτταρο. Η μεταβολική μηχανική δημιουργεί εξελιγμένους βιοκαταλύτες, ικανούς να ενισχύσουν την παραγωγή ενός προϊόντος, που είναι ενδογενές ενός μικροοργανισμού, είτε να δημιουργήσουν χρήσιμα προϊόντα τα οποία ο μικροοργανισμός δεν είχε ποτέ παράξει πριν, είτε και να συνθέσουν εντελώς καινοφανή προϊόντα για μία ειδική χρήση.
δεξιά|μικρογραφία|145x145εσ|Ο κυτταρικός μεταβολισμός μπορεί να βελτιστοποιηθεί για βιομηχανική χρήση.
Αυτές οι διαδικασίες σχετίζονται με χημικά δίκτυα που χρησιμοποιούν σειρά βιοχημικών αντιδράσεων και ενζύμων που επιτρέπουν στο κύτταρο να μετατρέψει τις πρώτες ύλες σε μόρια απαραίτητα για την επιβίωσή του. Η μεταβολική μηχανική επιδιώκει να μοντελοποιήσει -με μαθηματικό τρόπο- αυτά τα δίκτυα, να υπολογίσει την απόδοση χρήσιμων προϊόντων και να εντοπίσει σημεία του δικτύου που περιορίζουν την παραγωγή αυτών των προϊόντων. Οι τεχνικές γενετικής μηχανικής μπορούν στη συνέχεια να χρησιμοποιηθούν για την τροποποίηση του δικτύου. Και στη συνέχεια, το τροποποιημένο δίκτυο μπορεί να μοντελοποιηθεί για τον υπολογισμό της απόδοσης νέου προϊόντος.

Ο απώτερος στόχος της μεταβολικής μηχανικής είναι να μπορεί να χρησιμοποιεί αυτούς τους οργανισμούς για να παράγει πολύτιμες ουσίες σε βιομηχανική κλίμακα με οικονομικά αποδοτικό και βέλτιστο τρόπο. Κλασικά παραδείγματα, που θα μπορούσαν να αναφερθούν, περιλαμβάνουν σήμερα την παραγωγή μπύρας, κρασιού, τυριού, φαρμακευτικών προϊόντων και άλλων βιοτεχνολογικών προϊόντων. Μερικές από τις κοινές στρατηγικές που χρησιμοποιούνται στη μεταβολική μηχανική είναι οι εξής: 

* η υπερέκφραση του γονιδίου που κωδικοποιεί το ένζυμο περιορισμού του ρυθμού της βιοσυνθετικής οδού
* ο αποκλεισμός των ανταγωνιστικών μεταβολικών οδών
* η έκφραση ετερόλογων γονιδίων και
* η μηχανική ενζύμων. 

Δεδομένου ότι τα κύτταρα χρησιμοποιούν αυτά τα μεταβολικά δίκτυα για την επιβίωσή τους, οι αλλαγές μπορεί να έχουν δραστικές επιπτώσεις στη βιωσιμότητα των κυττάρων. 

Επομένως, προκύπτουν αντισταθμίσεις στη μεταβολική μηχανική μεταξύ της ικανότητας των κυττάρων να παράγουν την επιθυμητή ουσία και των φυσικών αναγκών επιβίωσής της. Επομένως, αντί της άμεσης διαγραφής (ή/και υπερέκφρασης) των γονιδίων που κωδικοποιούν τα μεταβολικά ένζυμα, η τρέχουσα εστίαση είναι να στοχεύσουμε στα ρυθμιστικά δίκτυα σε ένα κύτταρο για την αποτελεσματική μηχανική του μεταβολισμού.

## Δείτε επίσης
* Γενετική μηχανική
* Συνθετική βιολογία

## Παραπομπές


Κατηγορία:Βιολογική μηχανική
Χοκ Σοχέτρα

Ο **Χοκ Σοχέτρα** (*Hok Sochetra*, χμερ: ហុក សុចិត្រា , γεννήθηκε 27 Ιουλίου 1974) είναι πρώην ποδοσφαιριστής από την Καμπότζη που αγωνιζόταν ως επιθετικός. Ένας από τους καλύτερους παίκτες στην ιστορία της χώρας του, είναι πρώτος σκόρερ στην ιστορία της εθνικής ομάδας της Καμπότζης με 20 γκολ.

## Καριέρα

Υπήρξε ο πιο παραγωγικός επιθετικός στην ιστορία της χώρας με περισσότερα από 500 γκολ στις εσωτερικές διοργανώσεις. Το 1997 τιμήθηκε με το βραβείο του καλύτερου ποδοσφαιριστή της Νοτιοανατολικής Ασίας. Κέρδισε τον πρώτο τίτλο με σύλλογο το 2002 με την Πνομ Πεν Κράουν (τότε ονομαζόμενη Σαμάρτ Γιουνάιτεντ) που ήταν και ο πρώτος στην ιστορία του συλλόγου, ενώ για τον ίδιο ο τρίτος. Κατέκτησε ακόμα δύο εθνικά Κύπελλα (2011, 2012).

Με την εθνική ομάδα της Καμπότζης αγωνίστηκε σε τρεις διοργανώσεις του Κυπέλλου της AFF (Ποδοσφαιρική Ομοσπονδία Εθνών Νοτιανατολικής Ασίας). Συμμετείχε στο εναρκτήριο το 1996 στη Σιγκαπούρη, γνωρίζοντας τέσσερις ήττες. Το 2000, σκόραρε το πρώτο γκολ στην ήττα με 3–2 από τη Μαλαισία και στη συνέχεια σημειώνοντας ένα τέρμα στο 3–0 επί του Λάος, που ήταν η πρώτη νίκη στη διοργάνωση. Στις 27 Απριλίου 1997 σημείωσε το πρώτο γκολ της Καμπότζης σε προκριματική φάση Παγκοσμίου Κυπέλλου του 1998 στον αγώνα με την Ινδονησία (αποτέλεσμα 1–1). Με την εθνική ομάδα σημείωσε συνολικά 42 γκολ σε 64 επίσημους και ανεπίσημους αγώνες.

Ξεκίνησε καριέρα προπονητή κατά τη διάρκεια της ενεργού δράσης του και για μικρό χρονικό διάστημα στην Πνομ Πεν Κράουν. Το 2012 ανέλαβε προπονητής στην εθνική Καμπότζης, όπου παρέμεινε μόνο τέσσερις μήνες γνωρίζοντας τέσσερις ήττες σε ισάριθμους αγώνες.

## Τίτλοι και διακρίσεις

**Μπόντιγκαρντς Κλαμπ**
* Πρωτάθλημα Καμπότζης (2) : 1996, 1997
**Πνομ Πεν Κράουν**
* Πρωτάθλημα Καμπότζης : 2002
**Πρεχ Χαν Ριτς**
* Κύπελλο Καμπότζης (2) : 2011, 2012

## Δείτε επίσης

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

## Παραπομπές


## Εξωτερικοί σύνδεσμοι
* Hok Sochetra speaks out about the beautiful game in Cambodia

Κατηγορία:Καμποτζιανοί ποδοσφαιριστές
Κατηγορία:Ποδοσφαιριστές Εθνικής Καμπότζης
Κατηγορία:Επιθετικοί ποδοσφαιριστές